open-index/open-wikipedia-markdown huggingface dataset:
Castro de Abegondo

O **castro de Abegondo** ou Agra do Castro, é un castro situado no lugar do Castro na parroquia de Abegondo, no concello coruñés de Abegondo.

## Descrición 
O castro de Abegondo consta dun recinto fortificado de planta ovalada. Cunha orientación no eixe maior de NL-SO. O eixe maior mide uns 120 metros e o menor uns 100 m. Está defendido basicamente por dous terrapléns con foxo. Conta cun singular sistema de acceso, que se efectúa por medio dunha rampla que cobre o foxo e penetra na croa pasando entre dúas torres ou bastións, situada ao NL.

## Arqueoloxía 
Non se ten noticia de que se realizasen campañas arqueolóxicas. Na actualidade non está visitable.

## Notas 
## Véxase tamén 
### Outros artigos 
* Cultura castrexa
* Castros da provincia da Coruña
Loveless

***Loveless*** é o segundo álbum da banda de rock alternativo My Bloody Valentine, editado o 4 de novembro de 1991 a través do selo Creation Records. *Loveless* foi gravado durante un período de dous anos, entre 1989 e 1991, en 19 estudios de gravación. O vocalista e guitarrista Kevin Shields dominou o proceso de gravación e tratou de lograr un son particular para o disco, facendo uso de varias técnicas. Un gran número de técnicos de son foron contratados e despedidos durante o proceso de gravación, aínda que a banda finalmente acreditou no libreto a todos os que estiveron presente nas gravacións, "incluso se unicamente foron facer té", segundo Shields.

A relación de My Bloody Valentine con Creation Records deteriorouse durante todo ese tempo, e a banda foi retirada da discográfica despois da súa edición debido ao difícil e caro que era traballar con Shields. *Loveless* non foi un grande éxito comercial, pero foi moi ben recibido pola crítica, sendo considerado na actualidade un hito no shoegazing. O disco foi citado por moitos artistas como unha importante influencia e para moitos críticos trátase dun dos mellores álbums dos anos 90.

En novembro do 2003 a publicación Pitchfork Media elixiuno o segundo mellor álbum da década na súa lista dos 100 mellores discos dos 90, e no mes de outubro de 2016 elixiuno mellor álbum de shoegaze de todos os tempos.

## Listaxe de cancións 
## Notas
Parachutes

***Parachutes*** é o álbum de estrea da banda inglesa de rock alternativo Coldplay, editado o 10 de xullo do 2000 polo selo Parlophone no Reino Unido. O álbum foi producido polo grupo e o produtor inglés Ken Nelson, agás un tema, "High Speed", producido por Chris Allison. De Parachutes editáronse os exitosos sinxelos "Shiver", "Yellow", "Trouble" e "Don't Panic".

O disco tivo bastante éxito comercial e tivo críticas positivas. Despois da súa edición chegou rapidamente ao número 1 no Reino Unido, e dende entón foi certificado 7 veces platino. Nos Estados Unidos acadou o número 51na lista *Billboard 200*, e foi certificado 2 veces platino dende entón nese país. O disco gañou o premio Grammy ao mellor álbum de música alternativa no ano 2002 e o Brit ao mellor álbum británico no ano 2001.

## Listaxe de cancións
Castro de Brea

O **castro de Brea** é un castro situado no lugar da Brea na parroquia de Abegondo, no concello coruñés de Abegondo.

## Morfoloxía 
O castro de Brea consta dun recinto fortificado dun 80 metros de diámetro. Na actualidade os edificios recentemente construídos destruíron o sistema defensivo e non permiten percibir ben a súa morfoloxía.

## Arqueoloxía 
Non se ten noticia de que se realizasen campañas arqueolóxicas. Na actualidade non está visitable.

## Notas 
## Véxase tamén 
### Outros artigos 
* Cultura castrexa
* Castros da provincia da Coruña
Corno

miniatura|dereita|Corno
miniatura|dereita|Erkencho, instrumento musical
Os **cornos**, ou **hastas**, son apéndices da cabeza dalgúns mamíferos ruminantes. Poden ter forma aguzada, como no boi, poden ser pequenos e cubertos de pel, como na xirafa, ou ser ramificados, como no alce.

## Características 
Nos animais da orde Artiodactyla, á cal pertencen o boi, a cabra e os antílopes, os cornos son óseos e crecen sobre o frontal; na xirafa son tamén óseos, mais cunha estrutura distinta, constituídos por *ossicones*; nos rinocerontes, os cornos son de orixe dérmica, sen un núcleo e están colocados sobre os osos nasal ou frontal, en posición media.

Varios outros grupos de animais posúen apéndices na cabeza, como as antenas dos artrópodos, que por veces, principalmente cando son fortes, son chamados cornos na lingua común. O mesmo aplícase, no caso dos moluscos, aos cornos dos caracois.

## Véxase tamén 
### Outros artigos
*
### Ligazóns externas 
* *Animal Diversity Web – Horns and antlers*
Bandeira de Brunei

A **bandeira de Brunei** (en malaio: *Bendera Brunei*) foi adoptada en 1940 cando o país era un protectorado británico, e foi mantida cando o país obtivo a súa plena independencia o 1 de xaneiro de 1984 como *Brunei Darussalam* (Estado de Brunei, Morada da Paz).

## Descrición 
A bandeira ten o Escudo de Armas de Brunei no centro sobre un campo amarelo. O campo está cortado por dúas raias diagonais, unha branca e outra negra. O escudo de armas é o seguinte unha media lúa (símbolo do islam) xunto cun paraugas (que simboliza a monarquía), e dúas luvas en ambos lados. Por baixo da media lúa hai unha cinta. Na media lúa e na cinta hai inscricións en árabe que din: "Estado de Brunei, Morada da paz" e o lema de Brunei "sempre en servizo coa guía de Deus".

No sueste asiático, o amarelo é tradicionalmente a cor da realeza, así os pavillóns reais de Malaisia e Tailandia, xunto coa bandeira presidencial de Indonesia conteñen un campo amarelo. As raias branca e Negra representan aos ministros principais de Brunei, representando o amarelo ao sultán. O escudo nacional foi colocado no centro en 1940. Unha versión semellante sen o escudo de armas, foi utilizado por primeira vez en 1900. O escudo leva unha media lúa simbólica da fe islámica, e o mastro central é un símbolo do estado. A bandeira e o paraugas son símbolos da realeza, e as mans voltas cara a arriba significa a benevolencia do goberno.

### Bandeiras históricas 

File:Old Flag of Brunei.svg|Sultanado de Brunei (até 1906)
File:Flag of Brunei from 1906 to 1959.svg|Protectorado de Brunei (1906-1959)

## Outras bandeiras 

File:War Flag of Brunei.svg|Forzas armadas
File:Naval Ensign of Brunei.svg|Bandeira marítima

## Véxase tamén 
### Outros artigos 
* Escudo de Brunei

### Ligazóns externas 
*
Castro de Cerneda

O **castro de Cerneda** é un castro situado no lugar da Igrexa na parroquia de Cerneda, no concello coruñés de Abegondo.

## Morfoloxía 
O castro está formado por unha croa e, posiblemente, un pequeno ante castro, en dirección noroeste. Está rodeado por dous xogos de murallas e foxos intercalados. De forma ovalada, ten unhas medidas aproximadas de 170 por 95 metros..

Os elementos externos están rebaixados polo traballo agrícola na zona e un dos foxos exteriores foi ocupado por unha pista asfaltada. Ademais, parte do castro emprázase na igrexa parroquial

## Notas 
## Véxase tamén 
### Outros artigos 
* Cultura castrexa
* Castros da provincia da Coruña
Wernher von Braun

**Wernher Magnus Maximilian Freiherr von Braun**, nado en Wirsitz o 23 de marzo de 1912 e finado en Alexandria (Virxinia) o 16 de xuño de 1977, foi un enxeñeiro aeroespacial de orixe alemá. En 1955 nacionalizouse estadounidense co fin de ser integrado na NASA. Considerado un dos máis importantes deseñadores de foguetes do século XX, dirixiu o deseño dos foguetes V-2 e Saturno V que levou o home á Lúa.

Von Braun, personaxe moi controvertido, dedicou a súa vida ao desenvolvemento de foguetes para a conquista do espazo, aínda que tivese que ofrecelos como armas para o seu desenvolvemento, cousa que dubidou en facer, como comentou aos seus achegados nos seus últimos anos. Estas declaracións poden verse nunha entrevista de Ernst Stuhlinger nun documental que fixo sobre Wernher.

## Traxectoria
### Primeiros anos
O seu pai foi o barón Magnus Maximilian von Braun e a súa nai a baronesa Emmy von Quirstorp, dous nobres alemáns. De pequeno namorouse das posibilidades da exploración espacial a través das novelas de Jules Verne e H.G. Wells. Os traballos científicos de Hermann Oberth, e en concreto o estudo *Die Rakete zu den Planetenräumen* (*Ao espazo en foguete*), alentaron a von Braun a estudar cálculo e trigonometría para comprender a física das naves espaciais.

O día da súa confirmación na igrexa luterana, a súa nai, afeccionada á astronomía, regaloulle un telescopio. Axiña esgotou a capacidade do telescopio e convenceu algúns compañeiros do colexio para que o axudasen a construír un observatorio astronómico con pezas dun coche vello.

### Enrolado nas SS
Nos seus anos de adolescente, von Braun, interesado nos voos espaciais, uniuse á sociedade aeroespacial alemá *Verein für Raumschiffahrt* (VfR) en 1929. En 1932 graduouse en enxeñaría mecánica no instituto politécnico de Berlín, e dous anos máis tarde obtivo o doutoramento en Física na Universidade de Berlín.

Na súa procura de desenvolver grandes foguetes, enrolouse no exército alemán para crear mísiles balísticos antes da chegada de Adolf Hitler ao poder en 1933. Foi posteriormente inscrito nas filas das SS en 1940. Como dixo a súa man dereita (Ernst Stuhlinger) nunha entrevista, a Von Braun custoulle aceptar a oferta de enrolarse nas SS.

Mentres realizaba o seu traballo para o exército, Von Braun doutorouse en enxeñaría aeroespacial o 27 de xullo de 1934. O 3 de outubro de 1942 lanzábase o A2, o primeiro foguete moderno, dotado dun mecanismo de guía automática. Nuns minutos afastouse a unha distancia de 190&nbsp;km do punto de lanzamento, ata que se lle acabou o combustible. Alcanzou unha altura máxima de 3,5&nbsp;km.

## Notas
## Véxase tamén
### Ligazóns externas 
* *Dark Side of the Moon: Wernher von Braun, the Third Reich, and the Space Race*
Catastrofismo

[miniatura|dereita|Erupción do Monte Saint Helens, [Estado de Washington|WA, EEUU]]
O **catastrofismo** é unha hipótese formulada por Georges Cuvier que explica que os cambios xeolóxicos e biolóxicos producidos no planeta Terra debíanse non a cambios graduais, senón a cambios repentinos e violentos, as catástrofes que dan nome á teoría.

## Características 
Cuvier tentaba poñer os cimentos científicos ás teorías fixistas e creacionistas ante as múltiples evidencias. Os fósiles de especies desaparecidas amoreábanse diante da porta dos fixistas e teorías como a da vis plastica, que os propuñan como caprichos da natureza, resultaban de xeito evidente ridículas.

Cuvier propuxo que os fósiles eran o resultado da extinción de animais creados por Deus nas catástrofes bíblicas ou produto de sucesivas creacións. Así, por exemplo, un animal que non entrase na arca de Noé, deixaría ese vestixio da súa existencia. Posteriormente aparecerían de novo outras especies totalmente diferentes ás extintas. A raíz desta teoría estableceuse a Teoría das creacións sucesivas.

## Véxase tamén 
### Ligazóns externas 
**The Fall and Rise of Catastrophism*
The Libertines (álbum)

***The Libertines*** é o segundo álbum da banda británica de indie rock The Libertines, editado o 30 de agosto do 2004 a través do selo Rough Trade Records. Acadou instantaneamente o número 1 no Reino Unido e vendeu 72.189 copias na súa primeira semana. No ano 2006, *NME* situóuno no número 47 da súa lista dos mellores álbums británicos de todos os tempos.

## Listaxe de cancións 
# "Can't Stand Me Now" (Pete Doherty, Carl Barât, Richard Hammerton) – 3:23
# "Last Post on the Bugle" (Doherty, Barât, Michael Bower) – 2:32
# "Don't Be Shy" (Doherty, Barât) – 3:03
# "The Man Who Would Be King" (Doherty, Barât) – 3:59
# "Music When the Lights Go Out" (Doherty) – 3:02
# "Narcissist" (Barât) – 2:10
# "The Ha Ha Wall" (Doherty, Barât) – 2:29
# "Arbeit Macht Frei" (Doherty) – 1:13
# "Campaign of Hate" (Doherty) – 2:10
# "What Katie Did" (Doherty) – 3:49
# "Tomblands" (Barât, Doherty) – 2:06
# "The Saga" (Doherty, Paul Roundhill) – 1:53
# "Road to Ruin" (Doherty, Barât) – 4:21
# "What Became of the Likely Lads" (Doherty, Barât) / "France" (Barât) (canción oculta) – 5:54
Clint Conley

**Clint J. Conley** é un músico de rock estadounidense procedente de Boston, Massachusetts. É coñecido principalmente por ser o cofundador da banda de post-punk Mission of Burma. Toca o baixo, ocasionalmente a guitarra, e compuxo e canda algunhas das cancións máis coñecidas do grupo, como "That's When I Reach For My Revolver" e "Academy Fight Song".

Mission of Burma estivo activa dende 1979 ata 1983 tendo un éxito moi limitado, pero co paso dos anos a súa reputación medrou ata ser considerada unha das bandas máis influentes do post-punk estadounidense. Cando o grupo se separou, Conley retirouse da música durante unha década, tempo durante o cal fixo un máster en xornalismo televisivo e traballou de produtor nunha televisión de Boston. Porén, no ano 1986 produciu o álbum de estrea de Yo La Tengo, *Ride the Tiger*.

No ano 2001 Conley formou un novo grupo, Consonant, tocando principalmente a guitarra. A banda editou dous álbums, e o feito de tocar nese novo grupo fixo que se fixese máis atractiva a idea de regresar coa súa vella banda.

En 2002 Conley reuniuse con Roger Miller e Peter Prescott, con Bob Weston de Shellac substituíndo ao membro orixinal Martin Swope. Mission of Burma comezou novamente a xirar e a gravar e dende entón editaron tres álbums.
Castro de Cos

O **castro de Cos** é un castro situado no Barral na parroquia de Cos, no concello coruñés de Abegondo.

## Morfoloxía 
O castro de Cos consta dun recinto principal fortificado de forma elíptica, defendido por un terraplén interno. Este terraplén ten entre 4 e 6 metros de altura no arco E-S-O e uns 23 de ancho. Nesta mesma zona consérvanse restos dun primeiro foxo duns 4 m de ancho, e que na parte setentrional foi destruído por movementos de terras.

O sistema defensivo complétase cun segundo parapeto, duns 4 metros de alto e 12 de ancho. Está reforzado cun segundo foxo moi deteriorado, do que só se conserva o arco suroriental.

## Arqueoloxía 
Non se ten noticia de que se realizasen campañas arqueolóxicas. Na actualidade non está visitable.

## Notas 
## Véxase tamén 
### Outros artigos 
* Cultura castrexa
* Castros da provincia da Coruña
Òmnium Cultural

**Òmnium Cultural** é unha entidade sen ánimo de lucro fundada en 1961 que traballa pola promoción da lingua e a cultura catalá, a educación, a cohesión social e a defensa dos dereitos nacionais de Cataluña. O seu presidente é Jordi Cuixart.

En 2017 tiña máis de 90.000 socios distribuídos en 40 sedes territoriais e en xuño de 2018 anunciaba que o número aproximábase aos 120.000. A través da Federació Llull, Òmnium coordina as súas accións no marco dos Países Cataláns canda Acció Cultural del País Valencià e Obra Cultural Balear.

## Notas 
## Véxase tamén 
### Outros artigos 
* Proceso independentista catalán
* Independentismo catalán

### Ligazóns externas 
* Páxina web d'Òmnium Cutural .
Rito

**Rito** (do latín *ritus*) é un acto relixioso ou cerimonial repetido invariablemente, conforme unhas normas estritas. Os ritos son as celebracións dos mitos, por tanto non se poden entender separadamente deles. Teñen un carácter simbólico, expresión do contido dos mitos. A celebración dos ritos (ritual) pode consistir en festas e cerimonias, de carácter máis ou menos solemne, segundo pautas que establece a tradición ou a autoridade relixiosa.

## Principais tipos de ritos 
* De purificación, que se celebran por medio da auga: por exemplo, os baños rituais e os bautismos. Lavan ao home da súa culpa e fano digno ante a divindade.
* De sangue, que consisten no derramamiento de sangue: por exemplo, a circuncisión ou os sacrificios. 
* De tránsito ou de paso: danse en momentos claves da vida dunha persoa (nacemento, puberdade, matrimonio, morte).
* Funerarios: relacionados coa morte e o (suposto) paso á outra vida.
* De iniciación: relativos á introdución aos misterios ou prácticas relixiosas secretas.
* Relativos a fenómenos naturais: a primavera, a sementeira, a colleita, as tempestades...
* Exorcismos: para afastar os malos espíritos.
* De consagración: de persoas (reis, sacerdotes) ou de lugares (templos).
* De conmemoración: en lembranza de acontecementos, institucións, feitos fundacionais...
* De acción de grazas: polas colleitas, por saír dunha enfermidade grave, por ser salvado dun perigo...
* De expiación: para pedir o perdón divino.

Nalgunhas relixións, os rituais pode levalos a cabo calquera crente, mentres que noutras necesítase a mediación dunha persoa ou institución especial: o oficiante. Esta é a diferenza que existe entre as relixións individualistas como, por exemplo, a relixión dos esquimós, e as relixións comunitarias e eclesiásticas, como a cristiá ou a islámica, que presupoñen a tarefa dun sacerdote ou mediador.

## Véxase tamén 
### Outros artigos 
* Mito
* Cerimonia
* Liturxia
* Ritual
* Símbolo
* Xuramento de fidelidade
Jagged Little Pill

***Jagged Little Pill*** é o terceiro álbum da vocalista canadense Alanis Morissette, editado o 13 de xuño de 1995. O álbum marcou un cambio no estilo e no xénero para Morissette, que tiña un son máis dance pop nos seus anteriores traballos. Este traballo foi o álbum que deu a coñecer Morissette en todo o mundo, e contén os exitosos sinxelos "You Oughta Know", "Ironic", "You Learn", "Hand in My Pocket", "Head over Feet" e "All I Really Want".

O álbum estivo 12 semanas (non consecutivas) no número 1 da lista estadounidense *Billboard 200*. No ano 2009 levaba vendidas ao redor de 33 millóns de copias en todo o mundo.

## Listaxe de cancións
Castro de Vilar

O **castro de Vilar** é un castro situado no lugar de Vilar na parroquia de Crendes, no concello coruñés de Abegondo.

## Morfoloxía 
O castro ten unhas dimensións de 275 por 187 metros e estimouse que se trata dun pequeno castro elíptico rodeado dunha dobre liña de murallas ou terrapléns. Mais o sitio atópase moi alterado por ter sido alterada a zona sur e norte deste e é complexo establecer a súa morfoloxía orixinal.

## Arqueoloxía 
Non se ten noticia de que se realizasen campañas arqueolóxicas. Na actualidade non é visitable.

## Notas 
## Véxase tamén 
### Outros artigos 
* Cultura castrexa
* Castros da provincia da Coruña
Perry Bamonte

**Perry Archangelo Bamonte**, nado o 3 de setembro de 1960 e finado o 24 de decembro de 2025, foi un músico anglo-italiano coñecido polo seu traballo coa banda The Cure.

## Traxectoria 
Bamonte uniuse a The Cure no ano 1990, substituíndo a Roger O'Donnell nos teclados. Máis tarde asumiría o papel de guitarrista, compartido con Robert Smith, despois da saída de Porl Thompson en 1993. Bamonte axudou a producir os álbums *Wish*, *Wild Mood Swings*, *Bloodflowers* e *The Cure*. Perry foi acreditado por escribir a música dos temas "Trust" do *Wish*, "This Is a Lie" do *Wild Mood Swings* e "Anniversary" do *The Cure*. Tamén aparece nos álbums ao vivo *Paris* e *Show* e no vídeo *Trilogy*. O seu irmán máis novo, Daryl Bamonte, tamén traballou en The Cure como director de xira, labor que tamén realizou con Depeche Mode.

No ano 2005 os dous irmáns foron inesperadamente despedidos da banda xunto con Roger O'Donnell. Perry foi rapidamente substituído por Porl Thompson. Na súa primeira intervención dende entón, Bamonte afirmou descoñecer as razóns do seu despedimento.
Stirling Moss

**Stirling Moss**, nado en Londres o 17 de setembro de 1929 e finado en Mayfair o 12 de abril de 2020, foi un condutor de autos de carreiras británico. É fillo de Alfred Moss, quen conseguiu a décimo cuarta posición nas 500 millas de Indianápolis de 1924 nun Ford "Fronty".

## Traxectoria 
Stirling Moss foi un pioneiro británico no mundo da Fórmula 1, que a pesar de non conseguir nunca gañar un Campionato do mundo de Fórmula 1, converteuse nun deses considerados campións sen coroa (por exemplo Gilles Villeneuve), acabando como subcampión do mundo de Fórmula 1 en catro ocasións consecutivas, de  a ; en total, entre 1948 e 1962, Moss gañou 194 das 497 carreiras que disputou en todas as categorías, incluíndo 16 Grandes Premios de Fórmula 1.

No ano 2006, á idade de 77 anos, a Federación Internacional do Automóbil concedeulle a Moss a medalla de ouro da organización, ao consideralo o mellor piloto da historia desta categoría que nunca gañou un campionato.^

### Resultados completos na Fórmula Un 
(Chave) As carreiras en letra grosa indican **pole position**; as carreiras en *cursiva* indican *volta rápida*.

## Notas 
## Véxase tamén 
### Ligazóns externas 
* Sir Stirling Moss - Official Web Site  
* Grand Prix History – Hall of Fame , Stirling Moss
* Alfred Moss – his father racing at Brooklands, Sir Stirling Moss is now the president of the Brooklands Society.
* Stirling Moss profile at The 500 Owners Association
* Stirling Moss's appearance on This Is Your Life
Cuánta puta y yo qué viejo

"**Cuánta puta y yo qué viejo**" é un sinxelo da banda viguesa de punk rock Siniestro Total, extraído do álbum *Me gusta cómo andas* e editado en 1989. Foi gravado no ano 1988 nos estudios Trak de Madrid por Eugenio Muñoz, que tamén se encargaría das labores de produción.

A cara-b do sinxelo, "Gremio de hostelería", gravouse nas mesmas sesións de *Me gusta cómo andas* e tamén foi incluído na súa reedición do ano 2002.

## Listaxe de cancións 
# "Cuánta puta y yo qué viejo" (Julián Hernández) - 2:55
# "Gremio de hostelería" (Hernández) - 1:52

## Notas
Django Reinhardt

**Jean Baptiste Reinhardt**, coñecido como **Django Reinhardt**, nado en Liberchies o 23 de xaneiro de 1910 e finado en Fontainebleau o 16 de maio de 1953 foi un guitarrista belga de jazz de orixe xitana sinti. Trátase do primeiro músico de jazz orixinario de Europa que exerceu unha influencia similar á dos grandes artistas estadounidenses. A súa música é o resultado da fusión entre o swing e a tradición musical xitana do leste europeo, o que se coñece en inglés co nome de Gypsy jazz e en francés como Jazz manouche (Jazz xitano).

## Véxase tamén 
### Ligazóns externas 
* about-django.com
Castro de Leiro

O **castro de Leiro** é un castro situado no lugar de Loureiro na parroquia de Leiro, no concello coruñés de Abegondo.

## Morfoloxía 
Consta dun único recinto fortificado de forma ovalada. Está defendido por un parapeto de entre 3 e 4 metros de altura en entre 7 e 20 de anchura. No arco O-N-L o parapeto está reforzado cun foxo, que acada os 15 metros de ancho, e un segundo parapeto duns 3 metros de altura e 13 de anchura. Hai indicios de que na parte oeste houbo un segundo foxo

O recinto ten 108 metros de diámetro no eixo NO-SE e 88 no eixo NE-SO.

O sector norte, a parte traseira, está desaparecida, co foxo cunha estrada por riba. No sector leste está tamén afectado. Inda así os resto dos sectores do castro consérvanse axeitadamente.

## Arqueoloxía 
Non se ten noticia de que se realizasen campañas arqueolóxicas.

## Notas 
## Véxase tamén 
### Outros artigos 
* Cultura castrexa
* Castros da provincia da Coruña
Batalla de Stamford Bridge

A **batalla de Stamford Bridge** tivo lugar na localidade inglesa de Stamford Bridge o 25 de setembro de 1066, pouco despois de que un exército invasor viquingo procedente de Noruega, comandado polo rei Harald III de Noruega, vencese o exército dos condes do norte Edwin de Mercia e Morcar de Northumbria na batalla de Fulford, dúas millas ao sur de York, e unhas semanas antes da decisiva batalla de Hastings, que supuxo o inicio a invasión normanda.

## Véxase tamén 
### ligazóns externas 
* Descrición da batalla por Geoff Boxell
Castro de Mabegondo

O **castro de Mabegondo**, ou **castro ou de Santiso**, é un castro situado na parroquia de Mabegondo, no lugar do Castro, no concello coruñés de Abegondo.

## Morfoloxía 
Consta dun dobre recinto fortificado. O interior ten planta oval, cunhas dimensións de 195 metros de diámetro no eixo NL-SO e 65 no eixo NO-SL. Está defendido por muros e terrapléns, máis amplos na parte SO. Un segundo recinto rodea completamente ó primeiro. Consiste nun parapeto construído a base de terra e con reforzos de cachote

## Conservación 
O recinto central foi parcialmente destruído por obras recentes. O segundo está afectado por movementos de terras e a parte do parapeto polo leste foi destruída.

## Arqueoloxía 
Non se ten noticia de que se realizasen campañas arqueolóxicas.

## Notas 
## Véxase tamén 
### Outros artigos 
* Cultura castrexa
* Castros da provincia da Coruña

### Ligazóns externas 
* Catálogo de elementos a protexer ou a recuperar. Revisión do PXOM de Abegondo. Outubro 2010
Falster

**Falster** é unha illa de Dinamarca localizada no mar Báltico que ocupa unha superficie de 514&nbsp;km² e ten unha poboación de 43.537 habitantes, dos que un 40% viven na principal cidade, Nykøbing. A illa alberga o punto máis meridional de Dinamarca, Gedser Odde. Está conectada con Selandia no norte por dúas pontes, as pontes de Farø, que son parte da estrada europea E-47 de Copenhaguen (e Helsingborg) a Lübeck (e de aí a Hamburgo e o sur) alemán.

## Véxase tamén 
### Ligazóns externas 
* Mapas de Lolland e Falster
Tim Vanhamel

**Tim Wessel Vanhamel**, nado o 11 de decembro de 1977 en Zonhoven, Bélxica, é un músico belga que foi membro de varias bandas entre as que destacan Evil Superstars, dEUS e Eagles of Death Metal. Tamén é líder do seu propio grupo Millionaire.

## Traxectoria 
Vanhamel tocou na súa primeira banda, Sister Poopoo, cando tiña 13 anos. En 1995, aos 17, Vanhamel uniuse como guitarrista a Evil Superstars, grupo no que tocou ata a súa disolución en 1998. Posteriormente tocou en dEUS durante un curto período de tempo, na súa xira de *The Ideal Crash* en 1999. No ano 2000, Vanhamel comezou a gravar a estrea da súa propia banda, Millionaire. Máis tarde tocou como convidado no álbum de estrea de Eagles of Death Metal *Peace, Love, Death Metal*, e tamén xiraría con eles nos seus inicios.
A poco más (de metro escaso)

"**A poco más (de metro escaso)**" é unha canción da banda viguesa de rock Siniestro Total, editada como primeiro e único sinxelo do seu álbum *Sesión vermú* no ano 1997. Foi lanzado de forma promocional e conta unicamente coa canción que lle dá título.

## Listaxe de cancións 
A letra foi escrita por Julián Hernández e a música foi composta por Julián Hernández, Javier Soto, Segundo Grandío, Ángel González e Jorge Beltrán.
# "A poco más (de metro escaso)" - 3:28

## Notas
Gorillaz (álbum)

***Gorillaz*** é o álbum de estrea da banda británica Gorillaz, editado o 26 de marzo do 2001 polo selo Parlophone. Nel inclúense os sinxelos "Clint Eastwood", "19-2000", "Rock the House" e "Tomorrow Comes Today". O álbum acadou o número 3 no Reino Unido, e tivo un éxito non agardado nos Estados Unidos, acadando o número 14. O álbum vendeu ao redor do 10 millóns de discos en todo o mundo.

## Listaxe de cancións 
# "Re-Hash" (con Miho Hatori) – 3:37
# "5/4" – 2:39
# "Tomorrow Comes Today" – 3:12
# "New Genious (Brother)" – 3:57
# "Clint Eastwood" (con Del tha Funkee Homosapien) – 5:39
# "Man Research (Clapper)" – 4:31
# "Punk" – 1:36
# "Sound Check (Gravity)" – 4:40
# "Double Bass" – 4:44
# "Rock the House" (con Del tha Funkee Homosapien) – 4:08
# "19-2000" – 3:27
# "Latin Simone (¿Que Pasa Contigo?)" (con Ibrahim Ferrer) – 3:36
# "Starshine" – 3:31
# "Slow Country" – 3:35
# "M1 A1" – 3:50
Skin and Bones

***Skin and Bones*** é un álbum acústico ao vivo da banda estadounidense de rock alternativo Foo Fighters, editado o 7 de novembro do 2006 polo selo RCA.

As cancións foron gravadas os días 29, 30 e 31 de agosto do 2006 no Pantages Theater dos Ánxeles, contando a banda cunha formación expandida a 8 membros na que se incluían a violinista e vocalista Petra Haden, o guitarrista Pat Smear, o teclista de The Wallflowers Rami Jaffee e o percusionista Drew Hester.

## Listaxe de cancións 
# "Razor" - 6:48
# "Over and Out" - 5:56
# "Walking After You" - 5:18
# "Marigold" - 3:19
# "My Hero" - 4:51
# "Next Year" - 4:34
# "Another Round" - 4:55
# "Big Me" - 3:01
# "Cold Day in the Sun" - 3:26
# "Skin and Bones" - 4:00
# "February Stars" - 5:51
# "Times Like These" - 5:25
# "Friend of a Friend" - 4:01
# "Best of You" - 5:02
# "Everlong" - 6:37
The Bedlam in Goliath

***The Bedlam in Goliath*** é o cuarto álbum da banda estadounidense de rock progresivo The Mars Volta, editado o 29 de xaneiro do 2008. O disco estreouse no número 3 da *Billboard 200*, converténdose no lanzamento do disco en chegar máis alto nas listas despois de vender ao redor das 54.000 copias na súa primeira semana.

Producido polo guitarrista Omar Rodríguez-López, o proceso creativo do álbum foi obxecto da "mala sorte" despois dunha estraña experiencia da banda cunha ouija que Rodríguez-López mercara en Xerusalén como regalo para Cedric Bixler-Zavala.

## Listaxe de cancións 
# "Aberinkula" - 5:45
# "Metatron" - 8:12
# "Ilyena" - 5:36
# "Wax Simulacra" - 2:39
# "Goliath" - 7:15
# "Tourniquet Man" - 2:38
# "Cavalettas" - 9:32
# "Agadez" - 6:44
# "Askepios" - 5:11
# "Ouroborous" - 6:36
# "Soothsayer" - 9:08
# "Conjugal Burns" - 6:36
Valdemar I de Dinamarca

**Valdemar I de Dinamarca**, nado en 1131 e finado en 1182, tamén coñecido como *Valdemar o Grande*, foi rei de Dinamarca entre 1157 e 1182.

## Traxectoria 
Seu pai Canuto Lavard, fillo do rei de Dinamarca Erik I, foi asasinado pouco antes de que el nacese, e a súa nai, Ingeborg, filla de Mstislav I de Kíiv, púxolle este nome en memoria do seu avó Vladimir II Monomaque de Kíiv. Herdeiro do trono, foi educado na corte de Asser Rig de Fjenneslev co fillo de Asser, Absalón, que se converteu no seu amigo e home de confianza.

## Véxase tamén 
### Ligazóns externas 
* Valdemar I
The Obliterati

***The Obliterati*** é un álbum da banda estadounidense de post-punk Mission of Burma, editado o 23 de marzo do 2006 a través do selo Matador Records. Orixinalmente o seu título ía ser "Aluminum Washcloth". Foi elixido por Pitchfork Media o 33 mellor álbum do ano 2006.

## Listaxe de cancións 
## Notas
Castro de Montouto

O **castro de Figueroa**, **castro de Montouto** ou **Chan do Castro**, É da idade ferro-romano.

A construción da pista entre Figueroa Pequeno e Santín cortou o extremo suroriental do xacemento.

## Arqueoloxía 
Non se ten noticia de que se realizasen campañas arqueolóxicas. Na actualidade o seu solo está adicado ao uso forestal e non é visitable.

## Notas 
## Véxase tamén 
### Outros artigos 
* Cultura castrexa
* Castros da provincia da Coruña
Bertel Thorvaldsen

**Albert Thorvaldsen**, coñecido como **Bertel Thorvaldsen**, nado en Copenhague o 19 de novembro de 1770 e finado na mesma cidade o 24 de marzo de 1844 foi un escultor dinamarqués.

## Traxectoria 
Era fillo dun islandés que se instalou en Dinamarca e alí dirixiu un comercio de esculturas en madeira. Estudou na Academia de Arte de Copenhaguen, onde obtivo moitas distinción, incluída a medalla de ouro. De aí marchou a Roma cunha bolsa de estudos.

En 1819 regresou de visita ao seu país, no que foi contratado para facer unha serie de estatuas colosais de Cristo e os doce apóstolos para a reconstrución da Vor Frue Kirke, a Catedral de Copenhaguen, entre 1817 e 1829, tras ter sido destruída no bombardeo británico de Copenhaguen en 1807. Os traballos iniciáronse tras o seu retorno a Roma e non remataron até 1838, cando Thorvaldsen volveu para a Dinamarca.

Morreu de súpeto cando estaba no Teatro Real de Copenhaguen, o 24 de marzo de 1844.

## Véxase tamén 
### Ligazóns externas 
* Museo Thorvaldsen
The Suburbs

***The Suburbs*** é o terceiro álbum de estudio da banda canadense de indie rock Arcade Fire, editado o 2 de agosto do 2010. O traballo estreouse no número 1 da lista irlandesa, británica e canadense de álbums e na estadounidense *Billboard 200*. Gañou o Grammy ao álbum do ano do 2010 e o BRIT ao mellor álbum internacional.

Foi elixido pola revista *Q* como o mellor álbum do 2010 e pola publicación Pitchfork Media o undécimo mellor disco dese ano.

## Listaxe de cancións 
Todos os temas foron compostos por Sarah Neufeld, Richard Reed Parry, Jeremy Gara, Win Butler, Will Butler, Regine Chassagne e Tim Kingsbury. 
# "The Suburbs" - 5:14
# "Ready to Start" - 4:15
# "Modern Man" - 4:39
# "Rococo" - 3:56
# "Empty Room" - 2:51
# "City with No Children" - 3:11
# "Half Light I" - 4:13
# "Half Light II (No Celebration)" - 4:25
# "Suburban War" - 4:45
# "Month of May" - 3:50
# "Wasted Hours" - 3:20
# "Deep Blue" - 4:28
# "We Used to Wait" - 5:01
# "Sprawl I (Flatland)" - 2:54
# "Sprawl II (Mountains Beyond Mountains)" - 5:25
# "The Suburbs (continued)" - 1:27

## Notas
Castro de Orto

O **castro de Orto** é un castro situado na parroquia de Orto no lugar de Orto de Arriba, no concello coruñés de Abegondo.

## Morfoloxía 
Consta dun recinto fortificado cun único recinto central, de forma ovalada e tamaño considerable. Ten un diámetro máximo de case 180 metros no eixo NO-SL e uns 130 no eixo SO-NL. Está defendido por un muro e un terraplén

Todo o conxunto está moi alterado.

## Arqueoloxía 
Non se ten noticia de que se realizasen campañas arqueolóxicas.

## Notas 
## Véxase tamén 
### Outros artigos 
* Cultura castrexa
* Castros da provincia da Coruña
The Sound the Speed the Light

***The Sound the Speed the Light*** é o cuarto álbum de estudio da banda estadounidense de post-punk Mission of Burma, editado o 6 de outubro do 2009 a través do selo Matador Records.

## Listaxe de cancións 
#"1, 2, 3, Partyy!" (Clint Conley) - 2:46
#"Possession" (Roger Miller)&nbsp;– 4:27
#"Blunder" (Peter Prescott)&nbsp;– 3:39
#"Forget Yourself" (Roger Miller)&nbsp;– 4:53
#"After The Rain" (Roger Miller)&nbsp;– 3:22
#"SSL 83" (Clint Conley)&nbsp;– 2:49
#"One Day We Will Live There" (Peter Prescott)&nbsp;– 2:43
#"So Fuck It" (Roger Miller)&nbsp;– 2:46
#"Feed" (Holly Anderson/Clint Conley)&nbsp;– 3:49
#"Good Cheer" (Peter Prescott)&nbsp;– 2:45
#"Comes Undone" (Roger Miller)&nbsp;– 3:08
#"Slow Faucet" (Roger Miller)&nbsp;– 4:27
Gran Belt

O **Gran Belt**, en danés, «*Storebælt*», que en galego significa gran cinto, é o maior do tres estreitos que conectan o estreito do Kattegat (mar do Norte) co mar Báltico, sendo os outros dous o Pequeno Belt e o Øresund, coñecidos estreitos dinamarqueses. O Gran Belt está localizado entre as principais illas danesas de Selandia e Fyn. Desde 1998 as illas están conectadas pola Ponte de Oresund, un prodixio da enxeñaría moderna.

## Notas
## Véxase tamén
### Bibliografía
### Outros artigos
### Ligazóns externas
ONoffON

***ONoffON*** é un álbum da banda estadounidense de post-punk Mission of Burma, editado o 4 de maio do 2004 a través do selo Matador Records. Foi o seu primeiro álbum despois de dezanove anos de hiato.

## Listaxe de cancións 
# "The Setup"
# "Hunt Again"
# "The Enthusiast"
# "Falling"
# "What We Really Were"
# "Max Ernst's Dream"
# "Fake Blood"
# "Prepared"
# "Untitled"
# "Wounded World"
# "Dirt"
# "Into the Fire"
# "Fever Moon"
# "Nicotine Bomb"
# "Playland"
# "Absent Mind"
Fresh Cream

***Fresh Cream*** é o álbum de estrea do supergrupo británico Cream, editado o 9 de decembro de 1966 no Reino Unido. Foi o primeiro disco lanzado polo novo selo do produtor Robert Stigwood, Reaction Records. Un mes despois, en xaneiro de 1967 editouse nos Estados Unidos a través de Atco Records.

No ano 2003 o álbum quedou no número 101 da lista da revista *Rolling Stone* dos 500 mellores álbums de todos os tempos.

## Listaxe de cancións 
### Edición orixinal británica 
;Cara A
# "N.S.U." - 2:43
# "Sleepy Time Time" - 4:20
# "Dreaming" - 1:58
# "Sweet Wine" - 3:17
# "Spoonful" - 6:30
;Cara B
# "Cat's Squirrel" - 3:03
# "Four Until Late" - 2:07
# "Rollin' and Tumblin'" - 4:42
# "I'm So Glad" - 3:57
# "Toad" - 5:11

### Edición orixinal estadounidense 
;Cara A
# "I Feel Free" - 2:52
# "N.S.U." - 2:44
# "Sleepy Time Time" - 4:20
# "Dreaming" - 2:00
# "Sweet Wine" - 3:18
;Cara B
# "Cat's Squirrel" - 3:03
# "Four Until Late" - 2:07
# "Rollin' and Tumblin'" - 4:42
# "I'm So Glad" - 3:57
# "Toad" - 5:11

## Notas
Tekla Badarzewska

miniatura|
**Tekla Badarzewska-Baranowska**, nada en Varsovia contra 1834 e finada na mesma cidade o 29 de setembro de 1861, foi unha pianista e compositora polonesa.

## Traxectoria 
Bądarzewska naceu en 1829 in Mława ou en 1934 en Varsovia. Con 22 anos compuxo unha pequena peza para piano coa que acadou enorme sona. Esta peza, chamada *Pregaria dunha virxe* publicouse inicialmente co título ''La priere d'une vierge*, e compúxose para ser tocada como música de salón durante reunións sociais. Adaptouse para instrumentos como o clarinete, a frauta, a guitarra, o harmonio, a trompeta ou a cítara. Ten letra en inglés escrita por John Stowell Adams.

## Notas 
## Véxase tamén 
### Ligazóns externas 
* Partitura libre de *Plegaria dunha virxe''
Fiona Shaw

**Fiona Shaw**, OBE, nada o 10 de xullo de 1958 no condado de Cork, Irlanda. É unha actriz e directora teatral irlandesa, aínda que é recoñecida internacionalmente polo seu papel secundario como Petunia Dursley nos filmes de Harry Potter, Marnie Stonebrook na cuarta tempada da serie de HBO *True Blood* (2011), e como Carolyn Martens na serie da BBC *Killing Eve* (2018–presente). É considerada como unha das mellores actrices clásicas da súa xeración. No ano 2001 foi condecorada comandante da Orde do Imperio Británico pola súa contribución ó teatro.

## Biografía 
Shaw naceu co nome de Fiona Mary Wilson. O seu pai era cirurxián ocular e a súa nai era física. Asistiu á escola secundaria no Scoil Mhuire na cidade de Cork e máis tarde acadou a súa licenciatura na universidade de Cork. Formouse como actriz na Royal Academy of Dramatic Art (RADA) de Londres.
Recibiu unha gran aclamación como Julia na produción do National Theatre de Richard Sheridan The Rivals (1983), un papel que demostra a súa dote na comedia.

## Traxectoria 
Os papeis teatrais máis notábeis inclúen: Celia en *Ao voso gusto* (1984), Madame de Volanges en Les Liaisons Dangereuses (1985), Katherine en The Taming of the Shrew (1987), Winnie en Happy Days (2007), os papeis principais en Electra (1988), The Good Person of Sechuan (1989), Hedda Gabler (1991), The Prime of Miss Jean Brodie (1998) e Medea (2000).

Shaw interpretou o papel principal en Richard II, dirixida por Deborah Warner en 1995. Tamén colaborou con Warner en varias ocasións, tanto en teatro como en cine. Shaw tamén traballou en cine e televisión, incluíndo *O meu pé esquerdo*, *Jane Eyre*, Persuasion, Gormenghast, e na serie de filmes de Harry Potter na que interpreta a Petunia Dursley. Shaw tivo un papel breve pero clave en The Black Dahlia.

No 2008, dirixiu a súa primeira ópera, Riders to the Sea por Vaughan Williams e no 2009 colaborou con Deborah Warner de novo, tomando o papel principal na tradución de Tony Kushner, Mother Courage and Her Children de Bertolt Brecht.

En 2011, Shaw apareceu como membro do elenco regular da serie de televisión *True Blood*. En 2018, Shaw empezou a interpretar o papel de Carolyn Martens na serie da BBC *Killing Eve*. Pola súa actuación gañou o premio BARFTA á mellor actriz secundaria nunha serie de televisión. Tamén nese ano, interpretou a oficial MI6 en *Mrs Wilson*.

## Filmografía 
### Cinema 
### Televisión 
## Notas 
## Véxase tamén
Castro de Bordelle

O **castro de Bordelle** ou Monte do Castro é un castro situado no lugar de Bordelle na parroquia de Sarandós, no concello coruñés de Abegondo.

## Morfoloxía 
Consta dun recinto fortificado de forma ovalada que aproveita a forte pendente polo norte e polo oeste como defensa natural. Polas bandas sur e este existen restos dun pequeno parapeto, hoxe alterado por obras de infraestruturas viarias. Ten unhas dimensións aproximadas de 100 por 58 metros.

O castro está gravemente alterado polo sueste por construción de pistas.

## Arqueoloxía 
Non se ten noticia de que se realizasen campañas arqueolóxicas.

## Notas 
## Véxase tamén 
### Outros artigos 
* Cultura castrexa
* Castros da provincia da Coruña
Youth and Young Manhood

***Youth and Young Manhood*** é o álbum de estrea da banda estadounidense de indie rock Kings of Leon, editado o 7 de xullo do 2003 no Reino Unido e o 19 de agosto nos Estados Unidos.

## Listaxe de cancións 
Todos os temas compostos por Caleb Followill, Nathan Followill e Angelo Petraglia. 
# "Red Morning Light" - 2:59
# "Happy Alone" - 3:59
# "Wasted Time" - 2:45
# "Joe's Head" - 3:21
# "Trani" - 5:01
# "California Waiting" - 3:29
# "Spiral Staircase" - 2:54
# "Molly's Chambers" - 2:15
# "Genius" - 2:48
# "Dusty" - 4:20
# "Holy Roller Novocaine" - 4:00
# "Talihina Sky" (canción oculta) - 3:47
The Stooges (álbum)

***The Stooges*** é o álbum de estrea da banda estadounidense The Stooges, editado o 5 de agosto de 1969 a través do selo Elektra Records. Acadou o número 106 na lista de álbums da *Billboard* e del sacáronse dous sinxelos, "I Wanna Be Your Dog" e "1969"; "1969" apareceu na lista da *Rolling Stone* das "100 mellores cancións de guitarra" no número 35. En 2020 quedou no posto 488 dos "500 mellores álbums de todos os tempos" de *Rolling Stone*.

## Listaxe de cancións 
## Notas
Castro de Xeixade

O **castro de Xeixade**, ou **Agra do Castro**, é un castro situado na parroquia de Sarandós, no concello coruñés de Abegondo.

## Morfoloxía 
A existencia actual deste asentamento non puido ser comprobada *in situ*. Está documentada a destrución do sistema defensivo do castro hai poucos anos. Hoxe pode considerarse desaparecido.

## Arqueoloxía 
Non se ten noticia de que se realizasen campañas arqueolóxicas.

## Véxase tamén 
### Outros artigos 
* Cultura castrexa
* Castros da provincia da Coruña

### Ligazóns externas 
* Catálogo de elementos a protexer ou a recuperar. Revisión do PXOM de Abegondo. Outubro 2010
Harmonio

O **harmonio** é un instrumento musical de vento con teclado, en aparencia similar ao órgano alemán, pero sen tubos e de moito menor tamaño. 

## Descrición 
Está provisto dun fol que se acciona cos pés e que, en lugar de tubos, ten unhas lingüetas semellantes ás dun acordeón.

## Historia 
Orixinalmente, o harmonio desenvolveuse en Alemaña no século XVIII. Aínda que é considerado un "instrumento foráneo", tamén é un instrumento musical típico da música devocional empregada en Asia, en particular na India, onde se emprega facendo arranxos específicos para harmonizar con instrumentos tradicionais indios. 

Aínda que orixinalmente foi concibido como un instrumento doméstico, do mesmo xeito que o piano, o harmonio impúxose rapidamente en moitos templos relixiosos polo seu tamaño e prezo menores que os dun órgano. 

Houbo instrumentos precursores no Antigo Exipto e outras culturas antigas, cun principio de xeración de son similar, como o órgano bucal chinés *sheng*; porén, a evolución para un instrumento similar ao harmonio tivo lugar en Europa. Os primeiros intentos con linguas perforantes comezaron logo de que o xesuíta francés Père Amiot enviase varios *sheng* até París en 1776.

O profesor Christian Gottlieb Kratzensteine, en Copenhague, foi o primeiro europeo en desenvolver ese principio. Utilizou as lingüetas na súa máquina de falar, onde as vogais se podían xerar mediante tubos de resonancia conectados. A Real Academia de San Petersburgo premiouno polo seu invento en 1780.

## Galería de imaxes 

Ficheiro:Harmonium in the Rosalía de Castro Museum in Iria Flavia, Padrón, Galicia, Spain-001.jpg|**Harmonio** na Casa Museo Rosalía de Castro
Ficheiro:Harmonium in the Rosalía de Castro Museum in Iria Flavia, Padrón, Galicia, Spain.jpg|Harmonio de Rosalía de Castro
Ficheiro:Harmonium Sint Jacobs Gent.JPG|Harmonio cos foles á vista na igrexa de Santiago en Gante.
Ficheiro:Harmoniumfrisia.jpg|Harmonio en Frisia

## Véxase tamén 
### Ligazóns externas 
* Harmonio
Rajiv Gandhi

**Rajivaratina Gabhi Zindabad**, nado o 20 de agosto de 1944 e finado o 21 de maio de 1991, foi o sexto Primeiro Ministro da India (e o terceiro da súa familia en ocupar este posto) desde a morte da súa nai o 31 de outubro de 1984 até a súa dimisión o 2 de decembro de 1989 tras a derrota do seu partido nunhas eleccións xerais. O converterse en Primeiro Ministro da India aos 40 anos de idade sitúao como a persoa máis nova en ocupar o devandito posto. Era o fillo máis vello de Indira Gandhi e Feroze Gandhi.

## Véxase tamén 
### Ligazóns externas 
* Perfil
Ampelmännchen

miniatura|dereita|Siluetas.
**Ampelmännchen**, que en alemán se emprega para dicir *homiño do semáforo*, é unha silueta que representa un home con chapeu típico da zona nos semáforos dos pasos de peóns da extinta República Democrática Alemá. O Ampelmännchen vermello estende os seus brazos en cruz para sinalizar a prohibición de cruzar, mentres que o verde está a dar un paso cara a adiante, indicando que o paso está permitido. Tras a reunificación alemá, converteuse nunha popular icona presente en multitude de souvenirs turísticos.

## Véxase tamén 
### Outros artigos 
*Artigos insólitos
### Ligazóns externas 
* Páxina do Ampelmännchen
Benedicto Blanco

**Benedicto Blanco Dobarro**, nado en Avión e executado polos nazis en Nantes o 13 de febreiro de 1943, foi un maquis galego.

## Traxectoria 
Era membro e un dos máximos responsables da Organisation Spéciale (OS) dos Francs-Tireurs et Partisans (FTP), creados polo Partido Comunista Francés. Calcúlase que ó inicio da segunda guerra mundial tiña uns 18 anos, polo que posiblemente non deixase descendencia, non existindo referencias familiares que permitan saber máis sobre a súa vida.

Foi detido e xulgado pola Gestapo nun proceso sumarísimo, "o proceso dos 42", celebrado o 16 de setembro de 1942, simulacro de xuízo que a ocupación alemá artellou para escarmentar as continuas sabotaxes dos resistentes. Foi encarcerado, torturado e fusilado o 13 de febreiro de 1943, xunto con outros 37 maquis, entre eles o seu paisano Alfredo Gómez Ollero, de Paderne de Allariz.

Le Colectif du Procés des 42, unha organización dedicada á recuperación da memoria histórica dos 37 executados polos nazis, descubriu o 13 de febreiro de 2006 en Nantes un monumento na súa honra.
## Notas
## Véxase tamén 
### Ligazóns externas 
*
Castro de Presedo

O **castro de Presedo**, ou **Agra dos Castros**, é un castro situado na parroquia de Presedo, no lugar de Brandián, no concello coruñés de Abegondo.

## Morfoloxía 
Inda que non se puido precisar, estímase que consta dun recinto fortificado de planta circular, defendido por un parapeto-terraplén. Ten un pequeno aterrazamento na parte sueste, defendido por un segundo parapeto

Ten unhas dimensións aproximadas de 160 metros no eixo NO-SE e de 130 no eixo NE-SO.

## Arqueoloxía 
Non se ten noticia de que se realizasen campañas arqueolóxicas.

## Notas 
## Véxase tamén 
### Outros artigos 
* Cultura castrexa
* Castros da provincia da Coruña
Castro Maior

O **castro Maior**, **Coto da Cerca** ou **Maior de Vizoño**, é un castro situado no lugar de Torreira na parroquia de Vizoño, no concello coruñés de Abegondo da idade ferro-romana, duns 150 metros por 160 metros . Está situado no cumio do monte, nunha chaira.

## Morfoloxía 
Consta dun recinto fortificado consistente nunha croa case circular defendida por un parapeto duns 8 metros de altura e uns 20 metros de anchura. Un foxo rodea todo o recinto, agás polo sueste, onde se abre un acceso a un pequeno antecastro defendido por un parapeto, que agora está deteriorado. Os dous recintos están rodeados completamente por un novo parapeto, maior, que se conserva ata unha altura duns 50 centímetros, non máis por mor da degradación dos traballos forestais.

Obsérvanse tamén restos doutro posible parapeto, que completaría o complexo sistema defensivo.

O conxunto ten unhas dimensións en planta duns 150 por 160 metros.

## Conservación 
O sistema defensivo foi alterado gravemente por traballos agroforestais que provocaron practicamente a desaparición dalgúns parapetos. No centro da croa unha pa mecánica fixo movementos de terras en 1974. No parapeto da zona noroeste instalouse un vértice xeodésico.

## Arqueoloxía 
Non se ten noticia de que se realizasen campañas arqueolóxicas.

## Notas 
## Véxase tamén 
### Outros artigos 
* Cultura castrexa
* Castros da provincia da Coruña